24/04/2013 | Administración LocalMunicipal
Bergondo
Urbanismo
Notificación

Intentada a práctica da notificación do Decreto de Alcaldía núm.983/2012, de data 20 de decembro de 2012, en relación ó expediente de infracción urbanística núm.32/2013, incoado contra D. Carlos Lucas Coronilla Collazo, mediante notificación enviada por Correo, segundo consta no expediente, e non podendo ser practicada; en cumprimento do previsto no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, procédese á publicación de dito Decreto no Taboleiro de Edictos e no Boletín Oficial da Provincia servindo este anuncio de notificación ó interesado. ASUNTO: de manter as condicións de seguridade, salubridade e ornato e condicións hixienico-sanitarias, do edificio sito no lugar de Moruxo nº 60 (Expte. nº32 /2012). I.- O informe dos servizos técnicos municipais de data 18 de decembro de 2012, no cal se constata que a edificación sita no lugar de Moruxo nº 60, edificación entre medianeiras, presenta un estado total de abandono. A estructura do forxado do piso non existe, o muro posterior da edificación derrubouse en mais dun 60 % da súa superficie arrastrando parte do entramado da cuberta. A parte do muro posterior que se mantén en pé presenta unha fenda vertical no seu encontro co muro medianeiro que fai prever o seu abatemento inminente co seu efecto na zona da cuberta que soporta, as partes dos muros medianeiros que sobresaen respecto das edificacións colindantes, poden presentar danos. A edificación presenta un esgotamento xeralizado dos elementos estructurais da edificación, que devén nunha ruína técnica e económica da mesmas. II.- Considerando a situación de perigo para a seguridade das persoas é bens que xera o estado da edificación, o informe dos servizos técnicos municipais, sinala as medidas que cómpre adoptar de xeito inmediato, que se concretan nas seguintes accións: Dado o inminente perigo de derrubo da parte da fachada posterior da cuberta e a dificultade do seu apuntalamento, deberase proceder o balizamento e prohibición de paso nos galpóns das fincas colindantes números 59 e 60, que delimite a área de alcance do abatemento cun mínimo de 5 metros dende os elementos inestables, que poderá ser ampliada de observarse in situ algún elemento que implique a necesidade dunha maior área de protección. De xeito inmediato requirirase o propietario, para que, nun prazo máximo de 48 horas, se proceda a demolición por medios manuais do elemento de fachada posterior e cuberta afectada. Dada a premura e a entidade dos elementos a demoler, poderase prescindir de proxecto técnico, sen prexuízo de contar coa supervisión técnica na realización dos traballos. III.- Que consta emitido informe polos servizos xurídicos municipais en data 19 de decembro de 2012. IV.- Que segundo os datos dos que dispón esta administración, o propietario actual da vivenda é don Carlos Lucas Coronilla Collazo. Considerando que nos casos de urxencia e grave risco, a xurisprudencia admite que a administración poida ordenar a propiedade do inmoble as obras e actuacións necesarias para garantir a seguridade do mesmo, sen trámite de audiencia ó interesado (STS de 3 -12 1998). De conformidade co 9.1. b, 199, da Lei 9/2002 e artigos 24, 25 do Decreto 28/199 do 21 de xaneiro, e artigo 21.1. s da Lei 7/1985. PRIMEIRO: ORDEAR A don David García Díaz, na súa calidade de propietario do inmoble sito no Lugar de Moruxo nº 60, Bergondo, que no prazo improrrogable de 48 horas computado a partir do día seguinte ó da notificación da presente resolución, proceda a demolición por medios manuais do elemento de fachada posterior e cuberta afectada Dada a premura e a entidade dos elementos a demoler, poderase prescindir de proxecto técnico, sen prexuízo de contar coa supervisión técnica na realización dos traballos. SEGUNDO: ORDENAR a Policía Local, que o recibo da presente notificación, e dado o inminente perigo de derrubo da parte da fachada posterior da cuberta e a dificultade do seu apuntalamento, a fin de que proceda o balizamento e prohibición de paso nos galpóns das fincas colindantes números 59 e 60, delimitando a area de alcance do abatemento cun mínimo de 5 metros dende os elementos inestables, que poderá ser ampliada de observarse in situ algún elemento que implique a necesidade dunha maior area de protección. TERCEIRO: Advertir o propietario, don Carlos Lucas Coronilla Collazo, que no caso de incumprimento da orde de execución, consonte prevé o artigo 203. c da LOUGA o Alcalde poderá executar subsidiariamente as obras con cargo os obrigados e impoñer multas coercitivas ata un máximo de 10 sucesivas, con periodicidade mínima mensual e por importe cada unha de 300 a 6.000 euros, ata conquerir a realización total do ordenado. Asemade deberan denunciarse os feitos a xurisdicción penal cando o incumprimento puidera ser constitutivo de delito ou falta. Todo isto, sen prexuízo de que transcorrido o prazo sen haber executado as obras, procederase á incoación do procedemento sancionador, con imposición de multa en cuxa resolución se lle volverá a requirir para que execute o ordenado, que de non cumprilo, se realizará polo Concello a cargo do obrigado, a través do procedemento de execución subsidiaria. Contra o presente decreto, que é inmediatamente executivo e que pon fin á vía administrativa, poderá interpoñer recurso Contencioso – administrativo diante do Xulgado ou Sala do Contencioso – Administrativo do Tribunal Superior de Xustiza de Galicia; de conformidade cos art.8, 9 e 10 da Lei 29/1988, do 13 de xullo, Reguladora da xurisdicción contencioso – administrativa. Previa e potestativamente, poderase interpoñer recurso de reposición, ante o órgano que ditou o acordo, de conformidade co art.116 da Lei 30/92, no prazo de UN MES, a contar do seguinte ó da devandita notificación. Tamén poderá interpoñer o recurso extraordinario de Revisión, cando concorra algunha das circunstancias previstas no art.118 da Lei 30/92, do 26 de novembro, pola que se aproba o Réxime Xurídico das administracións públicas e o procedemento administrativo común, nos prazos establecidos no apartado 2 do citado art.118. Todo isto, sen prexuízo do dereito dos interesados a formular a solicitude e a instancia a que se refiren os arts.102.1) e 105.2) da devandita Lei.” Bergondo, a 15 de abril de 2013 A alcaldesa Alejandra Pérez Máquez